Listový kel

Výraz listový kel (alebo kel listový, listová kapusta, kapusta listová) môže v širšom zmysle znamenať taxón Brassica oleracea convar. acephala, do ktorého patria okrem predmetu tohto článku ešte ďalšie taxóny. O tom pozri v článku kapusta obyčajná.

Listový kel (lat. Brassica oleracea var. viridis; ďalšie názvy pozri nižšie) je taxón z druhu kapusta obyčajná.

Názvy
Slovenské názvy sú: listový kel/kel listový, (?) listová kapusta/kapusta listová, kŕmny kel listový, kŕmny kel/kel kŕmny, kŕmna kapusta/kapusta kŕmna, stromčekový kel (v širšom zmysle - porov. nižšie), kel stromový (v širšom zmysle - porov. nižšie), kravský kel, kravská kapusta listová, (?) stonkový kel., (?) zimný kel/zimná kapusta. O prípadnom názve kučeravý kel pozri .

Vedecké názvy sú: Brassica oleracea var. viridis, Brassica oleracea var. acephala, Brassica oleracea skupina Viridis, Brassica oleracea Skupina Acephala, Brassica oleracea Skupina Collard, Brassica oleracea cv. Group Acephala, Brassica oleracea cv. group Collard, Brassica oleracea var. plana, Brassica oleracea subsp./var. acephala podskupina plana, Brassica oleracea var. acephala subvar. plana, Brassica oleracea convar. acephala var. viridis, Brassica oleracea ssp. capitata (convar. acephala) var. viridis, Brassica oleracea convar. acephala var. acephala, Brassica oleracea viridis

Vedecký názov Brassica oleracea var. viridis má v literatúre okrem významu, ktorý je predmetom tohto článku, ešte ďalšie dva významy, a to: 1. Brassica oleracea convar. acephala (t.j. súhrnné označenie pre Brassica oleracea var. viridis (v zmysle tohto článku) + Brassica olereacea var. sabellica + Brassica oleracea var. selenisia + Brassica oleracea var. palmifolia + Brassica oleracea var. medullosa) , staršie synonymum: Brassica oleracea convar. viridis , 2.  ako bod 1. ale okrem Brassica oleracea var. medullosa

Charakteristika 
Je to dvojročná rastlina, kvitne až v druhom roku (vegetačná doba je približne 250 dní). Stonka je nezhrubnutá (na rozdiel od Brassica oleracea var. medullosa, kde je zhrubnutá) a na konci vegetačného obdobia býva drevnatá; je buď nízka alebo vysoká (u nás do 1,5 m, inde aj výrazne viac). Listy netvoria hlávku. Okraj listov je hladký, prípadne trochu vlnitý alebo trochu zúbkovaný (na rozdiel od Brassica oleracea var. sabellica, kde je okraj kučeravý). Listová čepeľ je plochá (na rozdiel od Brassica oleracea var. sabellica, kde je ohnutá od stredu listu nahor) a môže mať výkrojky. Listy sú zelené alebo fialové (červené) alebo s bielymi škvrnami. Rastlina je rozvetvená len málo a to najmä na vrchole stonky, a listy nezakrývajú stonku (na rozdiel od Brassica oleracea var. ramosa, ktorá je bohato rozvetvená a listy zakrývajú značnú časť stonky). V dôsledku drevnatenia dobre znáša nízke teploty (až do -15 °C). Listy slúžia ako krmovina alebo ako zelenina.

Kapusta obyčajná predĺžená 

Pod listový kel (Brassica oleracea var. viridis) patrí aj kapusta obyčajná predĺžená (=kel stromový/stromčekový kel v užšom zmysle; Brassica oleracea (convar. acephala) var. viridis [=var. acephala] f. exaltata, synonymá: Brassica oleracea convar. acephala var. arborea, Brassica oleracea var. longata; angl. Jersey kale/Jersey cabbage/walking stick cabbage), ktorá dosahuje výšku obyčajne 2 m, ale aj 4 m a viac, pestuje sa najmä na ostrove Jersey a v Normandii, a ktorej stonka sa používa ako palica na chodenie. Niekedy sa zaraďuje ako samostatná varieta alebo pod palmový kel (teda pod Brassica oleracea var. palmifolia).  (Pozor na zámenu s kapustou predĺženou – Brassica elongata )

Poznámky

Referencie 

Kapustovité